**Likumprojekta „Grozījumi Elektroenerģijas nodokļa likumā” sākotnējās ietekmes novērtējuma ziņojums  
(anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 26.septembra sēdes protokolā Nr.48 44.§ dotais uzdevums nosaka, lai mazinātu administratīvo slogu nodokļu maksātājiem, nodrošināt iespēju vairākus nodokļu maksājumus, tajā skaitā arī elektroenerģijas nodokļa nomaksu veikt noteiktajā termiņā vienotajā nodokļu kontā. Likumprojektu “Grozījumi Elektroenerģijas nodokļa likumā” (turpmāk – likumprojekts) iesniegt izskatīšanai Ministru kabinetā ne vēlāk kā līdz 2018.gada 1.martam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik saskaņā ar normatīvajos aktos par maksājumu pakalpojumu sniegšanu noteikto kārtību un pastāvošu nodokļu maksāšanas sistēmu nodokļu maksātājs (fiziskās un juridiskās personas) veic nodokļu iemaksu 49 nodokļu kontos (valsts budžeta ieņēmumu kontos Valsts kasē).  Minētie kontu atvēršanas pamatprincipi ir izveidoti tā, lai valsts budžeta ieņēmumu izpildi pēc naudas plūsmas varētu noteikt sadalījumā pa ieņēmumu veidiem (nodokļu maksātājs nenorāda nodokļu maksājumā ieņēmumu veidu, to nosaka pēc konta, kurā iemaksa veikta), taču rezultātā sadrumstalotais valsts budžeta ieņēmumu kontu skaits izraisa problēmas gan nodokļu maksātājiem, gan nodokļus administrējošām institūcijām. Sarežģīts nodokļu nomaksas process rada administratīvo slogu un izmaksas nodokļu maksātājiem. Turklāt katram nodoklim speciālajos normatīvajos aktos ir noteikts savs nodokļa nomaksas termiņš valsts budžetā, kurš jāievēro grāmatvedim vai uzņēmuma vadītājam, lai nenokavētu maksājuma veikšanu.  Lai atrisinātu minētās problēmas un samazinātu resursus nodokļu samaksai un administrēšanai, ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām””, VID administrētajiem valsts budžeta maksājumiem tiek ieviests vienotais nodokļu konts. Tas nozīmē, ka no 2021.gada nodokļu maksātājiem būs iespēja VID administrētos un minētajā likumā noteiktos valsts budžeta maksājumus samaksāt vienā nodokļu kontā.  Savukārt, lai vienā maksājumā ir iespējams samaksāt vairākus nodokļu maksājumus, tādējādi samazinot maksājumu izmaksas un maksājumu veikšanai nepieciešamos cilvēkresursus, nepieciešams pārskatīt nodokļu maksāšanas termiņus un attiecīgajos normatīvajos aktos noteikt, ka regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļi budžetā ir samaksājami ne vēlāk kā līdz pārskata iesniegšanas mēneša 23.datumam. Taču vienotais nodokļu maksāšanas gala termiņš neizslēdz iespēju nodokļu maksātājam veikt nodokļu maksājumus valsts budžetā vairākos maksājumos, ja tas būs ērtāk no nodokļu maksātāja finanšu plūsmas organizācijas viedokļa, taču mēneša 23.datumā visiem nodokļu maksājumiem ir jābūt samaksātiem.  Vienlaikus, lai nodrošinātu, ka vienotajā nodokļu kontā saņemto maksājumu ir iespējams attiecināt pret VID administrēto nodokļu maksājumu saistībām, normatīvajos aktos ir jānosaka, ka nodokļu deklarācija ir iesniedzama pirms nodokļa maksāšanas termiņa, bet ne mazāk kā trīs dienas pirms nodokļa maksāšanas gala termiņa iestāšanās. Savukārt situācijā, kad nodokli maksā pirms nodokļu deklarācijas iesniegšanas, vienotajā nodokļu kontā var veidoties nodokļa pārmaksa un tā var tikt novirzīta citu nodokļu maksājumu saistību segšanai, ne tā nodokļa maksājuma, attiecībā uz kuru normatīvais akts paredz nodokli maksāt pirms nodokļu deklarācijas iesniegšanas, saistību segšanai. Tādējādi ir jāpārskata nodokļu deklarāciju iesniegšanas termiņš un likumprojektā ir jānosaka, ka nodokļu deklarācijas iesniegšanas termiņš nosakāms ne mazāk kā trīs dienas pirms vienotā nodokļu maksāšanas gala termiņa iestāšanās.  Ņemot vērā minēto un ievērojot Ministru kabineta 2017.gada 26.septembra protokollēmuma (Protokols Nr.48, 44.§) 3.punktu, likumprojekts paredz, ka elektroenerģijas nodokļa maksātājs:   * aprēķināto nodokli par elektroenerģiju, kas taksācijas periodā piegādāta galalietotājiem, samaksā valsts budžetā ne vēlāk kā līdz nākamā mēneša 23.datumam pēc attiecīgā taksācijas perioda beigām. * elektroenerģijas nodokļa deklarāciju par taksācijas periodu iesniedz VID 20 dienu laikā pēc attiecīgā taksācijas perioda beigām.   Likumprojekts stāsies spēkā 2021.gada 1.janvārī.  Nodokļa maksājumi, kas tiks veikti sākot ar 2021.gada 1.janvāri tiks ieskaitīti valsts budžetā vienotajā nodokļu kontā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais tiesiskais regulējums skar komersantus, kas atbilstoši likumā noteiktajām prasībām ir elektroenerģijas nodokļa maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektā noteikto netiek noteikti jauni pienākumi vai radītas jaunas procedūras, bet tiek mainīti izpildes termiņi esošajiem pienākumiem, t.i, tiek noteikts vienotais nodokļu maksāšanas gala termiņš. Nosakot vienoto nodokļu maksāšanas gala termiņu, nodokļu maksātājam būs vienkāršāk sekot līdzi nodokļu saistību izpildei.  Ieviešot likumprojektā noteikto tiesisko regulējumu, paredzams, ka samazināsies administratīvais slogs nodokļu nomaksas veikšanai. Nodokļu maksātājiem VID administrētos nodokļu maksājumus, t.sk. elektroenerģijas nodokli, būs iespēja samaksāt vienā nodokļu kontā un vienā maksājumā, tādējādi tiks radīta iespēja ietaupīt gan pārskaitījumu veikšanas izdevumus, gan cilvēkresursus pārskaitījuma veikšanai, t.sk. laiku maksājuma sagatavošanai un veikšanai. |
| 3. | Administratīvo izmaksu monetārs novērtējums | Ņemot vērā to, ka maksājumu veikšanas izmaksas ir atšķirīgas dažādiem maksājumu pakalpojumu sniedzējiem, kā arī nodokļu maksātājiem ir iespējams izvēlēties dažādus maksājumu pakalpojumu piedāvājumus, administratīvo izmaksu monetāru aprēķinu nav iespējams veikt. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ir ievietota Finanšu ministrijas mājas lapā  <http://www.fm.gov.lv/lv/sabiedribas_lidzdaliba/tiesibu_aktu>  \_projekti/nodoklu\_politika#project432. |
| 2. | Sabiedrības līdzdalība projekta izstrādē | Sabiedrības līdzdalība tika nodrošināta likumprojekta „Grozījumi likumā “Par nodokļiem un nodevām”” (Saeimā pieņemts 2017.gada 23.novembrī) izstrādes gaitā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ar likumprojekta izstrādi saistītās izmaksas tiks segtas no Valsts ieņēmumu dienestam piešķirtā finansējuma, tajā skaitā prioritārā pasākuma “Nodokļu informācijas pakalpojumu modernizācija t.sk. ar Maksājumu administrēšanas informācijas sistēmas (MAIS) izveidošanu un funkcionalitātes nodrošināšanu. |

Finanšu ministre D. Reizniece-Ozola

Hartmane, 67095525

[Ella.Hartmane@fm.gov.lv](mailto:Ella.Hartmane@fm.gov.lv)